
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 214
                                                          din 28 decembrie 2017
privind modificarea și prelungirea unui contract de închiriere            
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 33.103/08.12.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de domnul Onescu Irinel, în calitate de administrator al S.C. COMPACT & FIESTA S.R.L., înregistrată la Municipiul Sighişoara sub nr. 31.118/20.11.2017, cu referire la prelungirea contractului de închiriere nr. 282/2008, aşa cum a fost modificat şi completat prin actele adiţionale nr. 1/2009 și nr. 2/2012, având ca obiect terenul ocupat de construcții și terasă, situat în Municipiul Sighişoara, str. Târnavei, nr. 2, în suprafaţă de 75,00 mp., al cărui termen va expira la data de 31.12.2017;

Ținând cont de autorizația de construire cu nr. 179/27.05.2008, de procesul - verbal de recepție la terminarea lucrărilor înregistrat cu nr. 34/22.10.2009, precum și de măsurătorile efectuate la fața locului de către personalul din aparatul de specialitate al primarului, din care rezultă o altă suprafață de teren ocupată, impunându-se astfel modificarea contractului de închiriere, în sensul suplimentării suprafeței de teren închiriate, la suprafața reală de 100,19 mp., teren având următoarea destinație și cu următoarea componență: teren ocupat de construcții – chioșc, în suprafață de 14,50 mp.; 2 WC-uri, în suprafață de 2,70 mp.; spațiu comercial, în suprafață de 31,49 mp., terasă închisă, în suprafață de 24,80 mp. și terasă deschisă, în suprafață de 26,70 mp., conform înscrierilor din C.F. nr. 51660 Sighișoara (provenită din conversia de pe hârtie a C.F. nr. 11430);

Având în vedere clauza din contractul de închiriere, a cărui termen va expira la data de 31.12.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, în urma modificării și prelungirii contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin modificarea și prelungirea contractului de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 33.102/08.12.2017, prin care se propune modificarea și prelungirea unui contract de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi (5) lit. „a” şi „b”, (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                     H O T Ă R Ă Ş T E:
Art. 1. (1) Se aprobă modificarea contractului de închiriere nr. 282/2008, aşa cum a fost modificat şi completat prin actele adiţionale nr. 1/2009 și nr. 2/2012, având ca obiect terenul ocupat de construcții și terasă, situat în Municipiul Sighişoara, str. Târnavei, nr. 2, în suprafaţă de 75,00 mp., în sensul suplimentării suprafeței închiriate la suprafața reală de 100,19 mp., teren având următoarea destinație și cu următoarea componență: teren ocupat de construcții – chioșc, în suprafață de 14,50 mp.; 2 WC-uri, în suprafață de 2,70 mp.; spațiu comercial, în suprafață de 31,49 mp., terasă închisă, în suprafață de 24,80 mp. și terasă deschisă, în suprafață de 26,70 mp., precum și în sensul corectării adresei imobilului de natură teren menționată în contract, conform înscrierilor din C.F. nr. 51660 Sighișoara (provenită din conversia de pe hârtie a C.F. nr. 11430), respectiv, Municipiul Sighișoara, str. Morii, nr. 28/A, în loc de Municipiul Sighişoara, str. Târnavei, nr. 2.

(2) Chiria va fi de 423,18 lei/lună stabilită în baza prevederilor Hotărârii Consiliului Local Sighișoara nr. 105/27.12.2016 și a Hotărârii Consiliului Local Sighișoara nr. 21/30.01.2014 şi va fi indexată cu indicele de inflaţie semestrial.

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere nr. 282/2008, aşa cum a fost modificat şi completat prin actele adiţionale nr. 1/2009 și nr. 2/2012, își mențin valabilitatea între Municipiul Sighișoara și S.C. COMPACT & FIESTA S.R.L.

Art. 2. (1) Se aprobă prelungirea, începând cu data de 01.01.2018, a contractului de închiriere nr. 282/2008, aşa cum a fost modificat şi completat prin actele adiţionale nr. 1/2009 și nr. 2/2012, având ca obiect terenul ocupat de construcții și terasă, așa cum sunt ele descrise în art. 1 din prezenta, situat în Municipiul Sighișoara, str. Morii, nr. 28/A, în suprafață de 100,19 mp., al cărui termen va expira la data de 31.12.2017.

(2) Chiria va fi cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adițional.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel        
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. S.C. COMPACT & FIESTA S.R.L.
12 ex. 

B.A.
